DVODOBNA MJERA

Dragi učenici i učenice 4.a, b, c!

U prvom ste polugodištu upoznali **dvodobnu**, **trodobnu** i **četverodobnu** mjeru.

Danas/tijekom vikenda ćemo se prisjetiti dvodobne mjere. Pogledaj u svojem udžbeniku.

Ponovimo: (**molim lijepo** prepisati u kajdanku slijedeće 4 točke)

* **Dvodobna mjera** ima dvije dobe.
* Prva doba je naglašena, a druga nenaglašena.
* Ton, odnosno slog koji traje jednu dobu bilježimo notom četvrtinka.
* Ton, odnosno slog koji traje dvije dobe bilježimo notom polovinka.
* Zapisivanje navedenih nota pogledaj u udžbeniku.

ZADACI (kroz 2 tjedna)

Ovdje su napisani početni stihovi pjesme ***Kap*** Jadranke Čunčić-Bandov. Stihovi su u dvodobnoj mjeri**. Naglašeni slogovi** napisani su **podebljano, crvenom bojom**.

***Pa****-la* ***je****-dna* ***ki****-šna* ***kap\_,******na*** *moj* ***pro****-zor* ***tap****, tap,* ***tap\_.***

**1.dio** (molim lijepo riješiti slijedeći tjedan, do 1.5.)

* Nacrtaj taktnu crtu (okomita crtica koja se nalazi između pojedinih nota) ispred svakog naglašenog sloga (označen crvenom bojom), a na kraju retka stavi dvije taktne crte koje označavaju završetak glazbenog primjera. Slogovi su raspoređeni kroz 8 taktova. (molim lijepo zapisati u kajdanku)
* Hodajući izvedi dvodobnu mjeru tako da na **1. dobu** pljesneš, a na **2. dobu** lupneš dlanovima o natkoljenicu. Pazi da 1. dobu izvedeš glasnije.
* Uz izvođenje dvodobne mjere pokušaj izgovarati tekst stihova.
* Koliko slogova ima u 4. i 8. taktu? (molim lijepo zapisati u kajdanku) KRAJ 1. DIJELA

2. **2. dio** (riješiti u tjednu iza 1.5.)

* Ispod slogova notama pokušaj zapisati njihovo trajanje. Slog koji traje jednu dobu zapisujemo četvrtinkom, a slog koji traje dvije dobe zapisujemo polovinkom.

(pogledaj u udžbeniku zapis nota)

* Osmisli novi način izvođenja dvodobne mjere (možda pucketajući prstima ili u paru sa sestrom, mamom ili tatom naizmjenično plješćući, npr. EN TEN TINI…) i pritom izgovaraj gore navedene stihove ili neke vlastite koji vam više odgovaraju.
* Ako u igru uključiš ukućane **bit će veselije**.

Poslušaj sljedeća dva glazbena primjera i slušanjem odredi koji je u dvodobnoj mjeri.

(molim lijepo zapisati u kajdanku)

1. ***Gračanska svadbena polka***

<https://www.youtube.com/watch?v=vQrlSBVKfNk>

1. ***Frederich Chopin*: *Valcer***

<https://www.youtube.com/watch?v=algM0c_u99k&list=RDrE4CATvZ188&index=7>

Gotove uratke ne treba slati nikome, pregledat ćemo ih u razredu, ako bude nastave.

UKOLIKO NASTAVE NE BUDE, TADA ĆETE MI POSLIKATI UČINJENO I POSLATI NA MAIL.

Nadam se da nije teško i da ćete se zabaviti sa zadanim aktivnostima!

SRDAČAN POZDRAV SVIMA,

DOMAGOJ BRLEČIĆ, učitelj GK

[domagoj.brlecic.2@gmail.com](mailto:domagoj.brlecic.2@gmail.com) (adresa za slanje maila, ako bude potrebno)